钦定古今图书集成/方舆汇编/职方典/第1522卷 > 《卧龙行记》王十朋
## 钦定古今图书集成/方舆汇编/职方典/第1522卷 > 《卧龙行记》王十朋

永嘉王龟龄、少城周行可、海陵查元章载酒来游。时
冻雨初霁，风日清美，山谷明秀照人，旁杂花盛开，篮
与徐行，应接不暇。寺有荼𧃲罗络，松上如积雪。崇兰
数百本，秀发岩石间。微风透香，所至芬郁。东荣“牡丹
大丛，雨前已开。道人植盖护持，留以供客。”饮罢，纵步
泉上，瀹茗赋诗而归。